Βουλή των Κοινοτήτων του Καναδά

Η Βουλή των Κοινοτήτων του Καναδά (αγγλικά: House of Commons of Canada, γαλλικά: Chambre des communes du Canada) είναι η Κάτω Βουλή του ομοσπονδιακού Κοινοβουλίου του Καναδά, το οποίο περιλαμβάνει επίσης το Στέμμα (Βρετανός μονάρχης) και τη Γερουσία (Άνω Βουλή). Η Βουλή των Κοινοτήτων, συνεδριάζει στον Λόφο του Κοινοβουλίου στην Οττάβα.

Η Βουλή των Κοινοτήτων, είναι ένα δημοκρατικά εκλεγμένο αντιπροσωπευτικό σώμα, το οποίο περιλαμβάνει 338 βουλευτές (MPs ή députés). Τα μέλη της Βουλής, εκλέγονται με το σύστημα της απλής αναλογικής, σε κάθε μία από τις μονοεδρικές εκλογικές τους περιφέρειες.https://web.archive.org/web/20131220124405/http://www.parl.gc.ca/About/Parliament/GuideToHoC/pdf/guide_canadian_house_of_commons-e.pdf

 Ρόλος και εξουσίες 
Η επίσημη ονομασία της Βουλής των Κοινοτήτων του Καναδά, είναι: αγγλικα: The Honourable the Commons of Canada in Parliament assembled, γαλλικά: L'honorable les communes du Canada assemblés au Parlement. 

Οι αρμοδιότητες και οι εξουσίες της Βουλής των Κοινοτήτων, υπερβαίνουν κατά πολύ τις αρμοδιότητες της Καναδικής Γερουσίας. Για παράδειγμα, το Υπουργικό Συμβούλιο και ο Πρωθυπουργός, είναι υπόλογο αποκλειστικά στη Βουλή των Κοινοτήτων. Παρόλα αυτά, για την νομοπαραγωγική διαδικασία, η έγκριση και των δύο κοινοβουλευτικών σωμάτων είναι απαραίτητη.

 Ιστορία 
Ο νόμος της Βρετανικής Βόρειας Αμερικής του 1867 (σήμερα: Νόμος του Συντάγματος του 1867), δημιούργησε το Ντομίνιον του Καναδά (αποικία), και ίδρυσε την Βουλή των Κοινοτήτων στα πρότυπα της Βουλής των Κοινοτήτων του Ηνωμένου Βασιλείου και του συστήματος Γουέστμινστερ. Λόγω της ύπαρξης, των Επαρχιακών νομοθετικών σωμάτων, οι εξουσίες της ομοσπονδιακής Βουλής των Κοινοτήτων, είναι μικρότερες από αυτές της αντίστοιχης Βρετανικής Βουλής των Κοινοτήτων. 

Μέχρι το Καταστατικό του Γουέστμινστερ του 1931, το οποίο έδωσε μεγαλύτερη αυτονομία στη Βουλή των Κοινοτήτων του Καναδά, μέχρι τότε ήταν σχεδόν υποχείριο της Βρετανικής Βουλής.https://web.archive.org/web/20081207062900/http://www.pco-bcp.gc.ca/aia/index.asp?Language=E&page=history&sub=westminster&doc=westminster_e.htm Με τον Καναδικό Νόμο του 1982, τερματίστηκαν όλες οι εξουσίες της Βουλής των Κοινοτήτων του Ηνωμένου Βασιλείου, έναντι του Καναδικού Κοινοβουλίου.https://www.legislation.gov.uk/ukpga/1982/11

 Εκλογικές περιφέρειες 
+Κατανομή των εκλογικών περιφερειών ανά Επαρχία και έδαφος.ΕπαρχίαΕκλογικές περιφέρειεςΠληθυσμόςΟντάριο12115.007.816Κεμπέκ788.653.184Βρετανική Κολομβία425.286.528Αλμπέρτα344.500.917Μανιτόμπα141.393.179Σασκάτσουαν141.186.308Νέα Σκοτία111.007.049Νιου Μπράνσγουικ10800.243Νέα Γη και Λαμπραντόρ7522.875Νήσος του Πρίγκιπα Εδουάρδου4167.680Σύνολο επαρχιών33538.525.779ΈδαφοςΕκλογικές περιφέρειεςΠληθυσμόςΒορειοδυτικά Εδάφη145.640Γιούκον143.249Νούναβουτ140.103Σύνολο εδαφών3128.992Γενικό Σύνολο33838.654.771

 Παραπομπές 
Κατηγορία:Πολιτική του Καναδά
Κατηγορία:Νομοθετικά σώματα
__ΕΥΡΕΤΗΡΙΟ__